als_Latn dik_Latn sag_Latn
Nderohet pas 27 vjetësh polici i vrarë në Elbasan. Është zhvilluar sot në këtë qytet ceremonia e rivarrimit në varrezat e dëshmorëve të punonjësit të policisë të rënë në krye të detyrës në maj të vitit 1990 Fatmir Latifi.
Familjarë, kolegë, pushtetarë vendor dhe zyrtarë të lartë të policisë së shtetit nderuan punonjësin e rënë në krye të detyrës, një ngjarje e cila ende nuk është zbardhur dhe keqbërësit nuk janë vënë para drejtësisë.
Eshtrat e dëshmorit Fatmir Latifi tashmë do të pushojnë në Varrezat e Dëshmorëve në Elbasan, pranë atyre që kanë dhënë jetën për Shqipërinë.
Komisioni Qendror i Statusit “Deshmor i Atdheut” ka vendosur shpalljen “Deshmor i Atdheut” te ish – punonjesit te policise te Drejtorise Vendore te Policise Elbasan Fatmir Latifi. Keshilli i Qarkut Elbasan dhe Institucioni i Prefektit ne Elbasan rane dakort per zhvillimin e ceremonise se zhvendosjes se eshtrave te Deshmorit te Atdheut Fatmir Latifi nga varrezat publike te qytetit dhe vendosjen e tyre ne Varrezat e deshmoreve te Atdheut Elbasan. Infoelbasani.al
als_Latn als_Latn als_Latn als_Latn